***Разумнікі і разумніцы***

***Інтэлектуальная гульня на тэму “Мая радзіма – Беларусь”*** *для вучняў ІХ – ХІ класаў*

Мэты: развіваць інтэлектуальныя здольнасці вучняў, іх камунікатыўную і эстэтычную культуру; садзейнічаць пашырэнню ведаў вучняў пра мінулае і сучаснае Беларусі, выхоўваць павагу да роднай зямлі, нашага народа, яго мовы і культуры.

Удзельнічаюць 2-3 каманды. Першая выбірае адну з прапанаваных катэгорый і называе нумар пытання на пэўную колькасць балаў. Калі даецца правільны адказ, каманда атрымлівае “квіток” з набранай сумай балаў і працягвае выбіраць пытанні з гэтай жа катэгорыі. Пры няправільным адказе супернік атрымлівае права даць адказ на гэтае ж пытанне і пры любым варыянце адказу выбірае свой нумар пытання з гэтай жа катэгорыі, а даць правільны варыянт адказу могуць паспрабаваць заўзятары. Да іншай катэгорыі можна пераходзіць толькі пасля таго, як агучаны ўсе пытанні з выбранай намінацыі. Пераможцам прызнаецца каманда, якая набрала найбольшую колькасць балаў.

***Катэгорыя “Імёны”***

1б. Назавіце аўтара, які выдаў адзіны прыжыццёвы зборнік.

2б. Назавіце імя і прозвішча нацыянальнага героя Беларусі, кіраўніка нацыянальна-вызваленчага паўстання 1863-1864 гг., аўтара “Мужыцкай праўды”.

3б. Які псеўданім узяў Іван Дамінікавіч Луцэвіч?

4б. Гэты Максім – беларускі паэт, перакладчык, дзяржаўны дзеяч. Назавіце яго “ваеннае” прозвішча.

5б. Якога пісьменніка называюць беларускім Вальтэрам Скотам?

***Катэгорыя “Мастацтва”***

1б. Назавіце помнік абарончага дойлідства ХІІІ ст., які знаходзіцца на тэрыторыі Камянецкага раёна Брэсцкай вобласці.

2б. Назавіце помнік архітэктуры, унесены ў Спіс сусветнай спадчыны ЮНЕСКА (2000 г.), першым гаспадаром якога лічыцца Сенька Гедагольдавіч (1434 г.).

3б. Назавіце імя вядомага беларускага і французскага мастака – ураджэнца Віцебшчыны.

4б. Як называлія вырабы ручнога ткацтва ў Вялікім княстве Літоўскім, элемент традыцыйнага мужчынскага строю шляхты?

5б. Які музычны інструмент стаў назвай аднаго са зборнікаў Я.Купалы?

***Катэгорыя “Беларуская літаратура канца ХІХ - пачатку ХХ ст.”***

1б. Назавіце аўтара слоў верша-песні “Па-над белым пухам вішняў”.

2б. Назавіце аўтара верша “Родныя вобразы”.

3б. Які аўтар друкаваўся пад псеўданімам **“Сымон Рэўка з-пад Барысава”**?

4б. Якому літаратурнаму герою належаць словы: “Што ні кажы, а жыццё, ужо само па сабе, ёсць радасць, вялікае шчасце, бясцэнны дар”?

5б. Назавіце імя і прозвішча паэткі, якую называюць беларускай Марынай Цвятаевай.

***Катэгорыя “Традыцыі і абрады беларусаў”***

1б. Гэтая рэч у народных звычаях і абрадах раней займала важнае месца. На Вадохрышча ёй упрыгожвалі ледзяны крыж, на Сёмуху ахвяравалі бярозе, на зажынках ахіналі сноп у куце хаты. Пра якую рэч ідзе размова?

2б. Гэтае дрэва ў беларусаў было сімвалам жыватворнай сілы. Галінкі яго асвячалі ў храме, білі імі ўсіх членаў сям’і, бо лічылася, што гэтым можна засцерагчы ад хваробаў і бедаў. Што гэта за дрэва?

3б. Народнае мастацкае ткацтва – адзін з найбольш папулярных і пашыраных відаў народнага мастацтва. Узоры тканых і вышываных вырабаў – зашыфраваны аповед пра жыццё народа, прыроду, людзей. Гэты ўзор вышывалі тады, калі трэба было прасіць Бога, каб ачуняў-паздаравеў чалавек. Што ён сімвалізаваў?

4б. У мінулым кожны дзень тыдня ў беларусаў меў сваё значэнне. У панядзелак не пажадана было пачынаць новую справу, яе адкладвалі на аўторак. Чацвер быў чыстым, а пятніца – жаночым днём. А што неабходна было рабіць у суботу?

5б. Вечар правядзення другой каляднай куцці – стары Новы год – быў адзначаны выкананнем гэтага абраду. Ён уяўляў сабой абход вёскі калядоўшчыкамі, аднак у склад гурту ўваходзілі толькі дзяўчаты. Яны выбіралі самую прыгожую сярод сябровак, апраналі яе ў найлепшае адзенне, на галаву клалі вянок, упрыгожаны рознакаляровымі стужкамі. Дзяўчынка-прыгажуня называлася “шчодрай”, а яе наведванне сялянскіх хат сімвалізавала дабрабыт, шчодры ўраджай і захаванне дамашняга агменю. Як нашы продкі называлі гэты абрад?

***Катэгорыя “Фальклор”***

1б. Другая назва фальклору.

2б. Як называецца летняе свята, падчас якога шукаюць папараць-кветку?

3б. Як называўся беларускі народны лялечны тэатр?

4б. Назавіце імя беларускага бога грому і маланкі.

5б. Як называліся песні, якія спяваліся падчас гукання вясны?

***Катэгорыя “Тэатр”***

1б. Як называецца пастаноўка драматычнага твора на сцэне?

2б. Назавіце сапраўднае імя і прозвішча К.Крапівы.

3б. Назавіце заснавальніка беларускага тэатра.

4б. Як называліся першыя прафесійныя акцёры беларускага тэатра, вядомыя з ХІІ ст.?

5б. Імя якіх беларускіх пісьменнікаў носяць драматычныя тэатры ў Мінску, Віцебску і Бабруйску?

***Катэгорыя “Беларускі друк”***

1б. Як называлася першая газета на беларускай мове, якую выдаваў Кастусь Каліноўскі?

2б. Як называлася першая кніга Бібліі, якую надрукаваў Ф.Скарына, і калі яна выйшла?

3б. Хто выдаў у Нясвіжы першую беларускую кніжку “Катэхізіс”?

4б. Назавіце легальныя перыядычныя выданні на беларускай мове, якія выходзілі ў пачатку ХХ ст.

5б. Хто стварыў і выдаў у Пецярбурзе “Беларускі лемантар, або Першая навука чытання” – першы беларускі буквар?

***Катэгорыя “Старажытная беларуская літаратура”***

1б. Які помнік старажытнай беларускай літаратуры стаў асноўнай крыніцай біяграфічных звестак пра Ефрасінню Полацкую?

2б. Назавіце вядомага беларускага паэта-гуманіста эрохі Адраджэння, аўтара геніяльнай паэмы на лацінскай мове пра нашу Радзіму і князя Вітаўта.

3б. Назавіце псеўданім асветніка, які нарадзіўся ў маёнтку Цяпіна і вядомы тым, што пераклаў на беларускую мову “Евангелле”.

4б. Як называецца самы старажытны летапіс усходніх славян?

5б. Які жанр старажытнай літаратуры быў найбольш папулярным у нашых продкаў?

***Катэгорыя “Беларуская мова”***

1б. Якой літары беларускага алфавіту пастаўлены помнік у Полацку?

2б. Колькі літар у сучасным беларускім алфавіце?

3б. Колькі гукаў у сучаснай беларускай мове?

4б. Якімі літарамі адрозніваюцца беларуская і руская мовы?

5б. Калі ў сучаснай Беларусі беларуская мова набыла статус дзяржаўнай?

***Катэгорыя “Гісторыя і літаратура”***

1б. Што ў перакладзе з грэчаскай мовы азначае слова “біблія”?

2б. Назавіце светскае імя славутай асветніцы Ефрасінні Полацкай.

3б. Які твор Яна Баршчэўскага *(дайце поўную назву)* часта параўноўваюць з казкамі “Тысяча і адна ноч”?

4б. Хто з беларускіх пісьменнікаў прымаў актыўны ўдзел у паўстанні 1863 года, быў цяжка паранены, тайна лячыўся пад Беластокам у Польшчы?

5б. Якія зборнікі Ф.Багушэвіча, нягледзячы на царскую забарону аб друкаванні кніг, выйшлі за мяжой у канцы ХІХ ст.?

***Катэгорыя “Мова і гісторыя”***

1б. Якая мова была дзяржаўнай у Вялікім княстве Літоўскім?

 2б. Хто з’яўляецца стваральнікам новай сістэмы пісьменнасці – кірыліцы?

3б. Хто аўтар першага напісанага на беларускай мове гістарычнага нарысу жыцця беларусаў – “Кароткуя гісторыя беларусаў”?

4б. Хто з’яўляецца аўтарам “Беларускай граматыкі для школ”, якая выйшла ў 1918 годзе?

5б. Каму належаць словы: “Шмат было народаў, што страцілі найперш мову сваю, так, як той чалавек перад скананнем, катораму мову зойме, а потым і зусім замёрлі. Не пакідайце ж мовы нашай беларускай, каб не ўмёрлі”?

***Даведкі:***

*Катэгорыя “Імёны”*: 1. М.Багдановіч, 2. К.Каліноўскі, 3. Янка Купала, 4. М.Танк, 5. Уладзімір Караткевіч.

*Катэгорыя “Мастацтва”:* 1. Камянецкая (Белая) вежа, 2. Мірскі замак, 3. Марк Шагал, 4. слуцкія паясы, 5. “Жалейка”.

*Катэгорыя “Беларуская літаратура канца ХІХ - пачатку ХХ ст.”:* 1. М.Багдановіч, 2. Я.Колас, 3. Ф.Багушэвіч, 4. А.Лабановіч, трылогія “На ростанях” Я.Коласа, 5. Я.Янішчыц.

*Катэгорыя “Традыцыі і абрады беларусаў”:* 1. Ручнік, 2. Вярба, 3. Жыццё, 4. Успамінаць памерлых продкаў, 5. Шчадраванне.

*Катэгорыя “Фальклор”:* 1. Вусная народная творчасць, 2. Купалле, 3. “Батлейка”, 4. Пярун, 5. Вяснянкі.

*Катэгорыя “Тэатр”:* 1. Спектакль, 2. Кандрат Кандратавіч Атраховіч, 3. Ігнат Буйніцкі, 4. Скамарохі, 5. Я.Купалы, Я.Коласа, В.Дуніна-Марцінкевіча.

*Катэгорыя “Беларускі друк”:* 1. “Мужыцкая праўда”, 2. “Псалтыр”, 6 жніўня 1517 г. 3. Сымон Будны, 4. “Наша доля”, “Наша ніва”, “Беларус”, “Гоман” і інш. 5. Цётка.

*Катэгорыя “Старажытная беларуская літаратура”:* 1.“Жыціе Ефрасінні Полацкай”, 2. Мікола Гусоўскі, 3. Васіль Цяпінскі, 4. “Аповесць мінулых гадоў”, 5. Хаджэнні.

*Катэгорыя “Беларуская мова”:* 1.Ў, 2. 32, 3. 39, 4. ў, щ, ъ, 5. 26 студзеня 1990 г.

*Катэгорыя “Гісторыя і літаратура”:* 1.Кніга, 2. Прадслава, 3. “Шляхціц Завальня, або Беларусь у фантастычных апавяданнях”, 4. Ф.Багушэвіч, 5. “Дудка беларуская” і “Смык беларускі”.

*Катэгорыя “Мова і гісторыя”:* 1.Беларуская, 2. Кірыл і Мефодый, 3. Вацлаў Ластоўскі, 4. Браніслаў Тарашкевіч, 5. Ф.Багушэвіч.

**Гульня “5 зорак”**

*(для вучняў VІІ – ХІ класаў)*

**Слова пра Беларусь**

Мэты: у гульнявой форме пашыраць веды вучняў пра мінулае і сучаснае Беларусі; выхоўваць любоў і павагу да сваёй Радзімы.

Умовы гульні. Удзельнічае 2-3 каманды. Гульня падобная на “Марскі бой”: 10 клетачак па гарызанталі ад 1 да 10 і 10 клетачак па вертыкалі ад А да І, аднак нейкімі знакамаі запоўнены ўсе клетачкі. Вы можаце адразу выйграць “зорку”, патрапіўшы ў адпаведную клетку. Стрэлка паказвае на пераход хода да суперніка, прычым супернік абавязаны ісці менавіта ў тым накірунку. Лічбы ад 1 да пяці паказваюць, на колькі балаў прагучыць для вас пытанне. Калі вы даяце правільны адказ, гэтыя балы пераходзяць у вашу скарбонку і вы называеце новую клетачку. Калі адказ няправільны, ход пераходзіць да суперніка. Набраўшы 10 балаў, вы можаце купіць зорку. Калі вы трапляеце на “астэроід”, усе набраныя вашы балы (акрамя зорак) пераходзяць да суперніка. Калі выпала “воблака”, усе вашы балы (акрамя зорак) вяртаюцца ў банк вядучага. Каб не дапусціць блытаніны, і вядоўца, і каманды закрэсліваюць названыя клетачкі. Гульня працягваецца да 5 “зорак” у скарбонцы адной з каманд або да найбольшай колькасці набраных “зорак” і балаў.

 **1 2 3 4 5 6 7 8 9 10**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  1 |   |  1 |  2 |  5 |  |  |  1 |  |
|  4 |  |  4 |  3 |  |  1 |  3 |   |  4 |  3 |
|  1 |  5 |  2 |  |  3 |   |  5 |  3 |  1 |  |
|  |  4 |  |  5 |  3 |  |  2 |  |  |  2 |
|  |  |  3 |   |  2 |  4 |  |  5 |  1 |   |
|  5 |  4 |  |  1 |  |  |  1 |  3 |  |  4 |
|   |  |  2 |  |  |  5 |  3 |   |  2 |  1  |
|  2 |  |  1 |  4 |  1 |  |  |  2 |  |  4 |
|  |  5 |  2 |  |  4 |  2 |  3 |  5 |  |  1 |
|  3 |  2 |  5 |  |  2 |  4 |  |  3 |  1 |  |

***Заданні для гульні “5 зорак”***

 **1 бал.**

1. Штодзённы абутак сялян у мінулым.
2. Прылада для скошвання травы і збожжавых культур.
3. З валакна гэтай расліны робяць тканіну.
4. Птушка – сімвал Беларусі.
5. Другі хлеб беларусаў.
6. Цар пушчы.
7. Другая назва вуснай народнай творчасці.
8. Майстар, які займаецца апрацоўкай металу.
9. Псеўданім Івана Дамінікавіча Луцэвіча.
10. Псеўданім Канстанціна Міхайлавіча Міцкевіча.
11. Старадаўняе народнае свята, звязанае з заканчэннем жніва.
12. Каму належаць словы “Мой родны кут, як ты мне мілы”?
13. Вясновае свята старажытных славян у гонар сонца, абуджэння прыроды і надыходу “вялікіх дзён” палявых работ.
14. Старадаўні хлебны кісла-салодкі напітак.
15. Свята ў гонар сонца, якое ў гэты час стаіць у небе найбольш высока.

 **2 балы.**

1. Мучныя вырабы, якія сімвалізуюць сонца.
2. Асобы, якія выконвалі абрады валачобнага свята, называліся …
3. Хто з’яўляецца аўтарам нарыса “Зямля пад белымі крыламі”?
4. Вязынка – радзіма паэта…
5. Вясновы дзень памінання памерлых.
6. Кветка-сімвал Беларусі.
7. Мікалаеўшчына – радзіма паэта…
8. Свецкае імя Ефрасінні Полацкай.
9. Як звалі майстра-ювеліра, які зрабіў крыж на замову Ефрасінні Полацкай?
10. Унучкай якога князя была Ефрасіння Полацкая?
11. Восеньскі дзень памінання продкаў.
12. Магічныя спосабы і дзеянні, што нібыта прадракалі будучае і расказвалі пра былое.
13. Летні галаўны ўбор мужчын-сялян у мінулым.
14. Чалавек, ператвораны чараўніком у воўка, ці сам чараўнік у воўчым абліччы.

 **3 балы.**

1. Для жанчын – спадніцы, а для мужчын …
2. Якім зімовым святам завяршаюцца Каляды?
3. Узор з рытмічна ўпарадкаваных элементаў для аздаблення твораў выяўленчага і дэкаратыўна-прыкладнога ўжытку.
4. Радаслоўнае дрэва сям’і.
5. Ткацкі станок з навітай асновай для ткання ў хатніх умовах.
6. У якім горадзе знаходзяцца мошчы Ефрасінні Полацкай?
7. Сын Рагнеды і кіеўскага князя Уладзіміра; у гонар яго названы невялікі гарадок, які знаходзіцца непадалёку ад Мінска.
8. Ажурны ўзор, выразаны з белай, чорнай ці каляровай паперы.
9. Плецены або драўляны дзіцячы ложак, які падвешваўся да столі.
10. Гаспадарчая пабудова для захавання сена, саломы.
11. Як дзядзька Антось з паэмы Я.Коласа “Новая зямля” ацаніў сваё “кухарскае вынаходніцтва” – клёцкі на бярозавым соку?
12. Звычай, калі восеньскімі ці зімовымі вечарамі дзяўчаты збіраліся папрацаваць у адной хаце.

 13. Святочны гандаль, што адбываецца перыядычна ў пэўнай мясцовасці.

 **4 балы.**

1. У Мінску ёсць помнік Максіму Багдановічу. Паэт трымае ў руцэ сімвал радзімы і роднага мастацтва. Што гэта?
2. Як раней называлі канікулы?
3. Дзе нарадзіўся Максім Багдановіч?
4. Часопіс, які з’яўляецца пасля дажджу.
5. Рэспубліканская дзіцячая газета на беларускай мове.
6. Назва народнага свята дня вяртання птушак з выраю.
7. Керамічны выраб для абліцоўкі і дэкаратыўнага аздаблення печаў, камінаў, вядомы з часоў ВКЛ
8. Раней кожнаму гаспадару была вядома прымаўка: “Хто ў … гуляе, той зімой галадае”. Аб якім месяцы ідзе размова?
9. У 1631 годзе беларускі кнігадрукар Спірыдон Собаль надрукаваў кнігу пад назвай “… сиречь начало учения детям начинающим чтению изыскати”. У назве Собаль упершыню выкарыстаў слова, вельмі вядомае кожнаму, хто пачынае вучыцца чытаць. Назавіце першае слова з назвы гэтай кнігі.
10. Пагадовы запіс найбольш важных эканамічных, культурных і палітычных падзей у храналагічным парадку.
11. Ноч з моцнымі грымотамі, маланкамі, страшэнным ветрам і праліўным дажджом, якая беларусамі штогод чакалася ў канцы лета.
12. Жаночае ўпрыгожванне, тое, што і кар***а***лі.

 **5 балаў.**

1. Валока, прут, локаць, шнур, морг – гэта …
2. Што ў народным земляробчым календары пачынаецца 28 лістапада і заканчваецца 6 студзеня?
3. Невялікае паселішча на 1-5 двароў. У такім паселішчы нарадзіўся Я.Купала.
4. Рака-вуліца ў старажытным Мінску.
5. Першая вучоная ступень у сярэднявечных еўрапейскіх універсітэтах.
6. У старадаўнасці – свята ў гонар мядзведзя, якое спраўлялі ранняй вясной.
7. Язычніцкае свята ўраджаю.
8. Які колер пераважаў у адзенні беларускіх сялян?
9. Гэты саламяны выраб адганяў злых духаў з хаты.
10. Якая вада была знойдзена каля палескай вёскі Гарывада?
11. Нячыстая сіла, увасабленне бяды, нягоды, якія напалі на чалавека, яго сям’ю, гаспадарку.

Падвядзенне вынікаў гульні і ўзнагароджванне пераможцаў.

**Даведкі:**

**1 б.**: 1.Лапці, 2. Каса, 3. Лён, 4. Бусел, 5. Бульба, 6. Зубр, 7. Фальклор, 8. Каваль, 9. Янка Купала, 10. Якуб Колас, 11. Дажынкі, 12. Я.Колас, 13. Вялікдзень, 14. Квас. 15. Купалле.

**2б.**: 1. Бліны, кулічы, 2. Валачобнікі, 3. У.Караткевіч, 4. Янка Купала, 5. Радаўніца, 6. Васілёк, валошка, 7. Якуб Колас, 8. Прадслава, 9. Лазар Богша, 10 Усяслаў Чарадзей, 11. Дзяды, 12. Варажба, 13. Саламяны капялюш, брыль, 14.Ваўкалак.

**3б.**: 1.Нагавіцы, 2. Вадохрышча, 3. Арнамент, 4. Генеалагічнае дрэва, 5. Кросны, 6. Полацк, 7. Ізяслаў, 8. Выцінанка, 9. Зыбка, люлька, 10. Пуня, адрына, 11. “Паскудства, брат, і не пытайся”, 12. Вячоркі, 13. Кірмаш.

**4б.**: 1.Букет васількоў, 2. Вакацыі, 3. Мінск, 4. “Вясёлка”, 5. “Раніца”, 6. Саракі, 7. Кафля, 8. Жнівень, 9. Буквар, 10. Летапіс, 11. Рабінавая, вераб’іная ноч, 12. Пацеркі.

 **5б.**: 1. Назвы меры плошчы і пазямельных вымярэнняў у мінулым, 2. Піліпаўка, 3. Фальварак, 4. Няміга, 5. Бакалаўр, 6. Камаедзіца, 7. Багач, 8. Белы, 9. Павук, 10. Нафта, 11. Злыдні.